219 



den. Skarvik har en særdeles skøn beliggenhed , med udsigt dels 

 mod nord over Immelen, dels mod sydvest, i hvilken retning man 

 skal i klart vejr kunne se Falsterbo fyr, der ligger 20 mil borte. 

 Da Skarviks indskrænkede lokaler også allerede vare optagne af 

 rejsende, førtes man af ejeren hen til den nærliggende bondegård 

 Gyvik, og her lykkedes det endelig at få husly for natten. Da der 

 endnu var et par timer af dagen tilbage, foretoges en aften-exkursion 

 ned til søen. Dennes bred ligner på dette sted ganske Gurre søs 

 nordbred, og omtrent den samme vegetation findes der: Lobelia 

 Dortmanna vokser i største mængde langt ud i vandet, og i selskab 

 med den LittoreJIa Jacustris og Isoetes echinospora, hvilken 

 sidste ikke vides opgivet herfra af tidligere undersøgere; End videre 

 fandtes Juncus filiformis, Ranunculus reptans og Drosera 

 intermedia. På en bakke ovenfor søen fandtes Ajuga pyramidalis, 

 Den næste dag — søndagen den 26de — var bestemt til den 

 egentlige hovedexkursion. Da det vilde blive umuligt, samme aften 

 at nå tilbage til Christians! ad så betids, at man kunde komme med 

 jernvejstoget til Malmø, besluttedes det at anvende hele dagen på 

 en tur langs søens vestside op til Breanäs, hvor Trapa natans 

 skulde findes. Tidlig den næste morgen drog man i båd ud på søen 

 mod nord. 



Immelen er en dejlig sø. Den er over 2 mil lang, men på 

 de fleste steder knn smal, med mange små sidevige og en højst 

 uregelmæssig form. En mængde romantiske småsøer (efter sigende 

 365) bidrage til at forskønne den. Helt rundt er den omgivet af 

 mægtige skove . der bestå af Fyr, Gran og Birk; hist og her med 

 indblanding af Eg og Bøg. Næsten overalt hæve høje bakker og 

 skrænter sig langs søens bredder; en af disse højder er over 500 

 fod. Enkelte steder ere bredderne så stejle og klippefulde, at man 

 vanskeligt kan gå der; andre steder findes en smal rand af hængedynd 

 eller en sandet bred. Hist og her er skoven ryddet og afbrændt, 

 og man har gjort forsøg på at dyrke Kartofler og Rug mellem stubbene 

 og stenene, 



Omtrent midtvejs på vestsiden afsætter søen en sidebugt ind til 

 gården Breanäs ; denne bugt deler sig atter i 2 mindre vige ; den 

 vestlige af disse er på et sted næsten lukket, men netop igennem 

 dette smalle indløbe styres kursen, og man befinder sig nu i en 

 halvmåneformig dam, hvis bredder kranses af Åkander. Nøkkeroser 

 og Vandaks (Potamogeton natans). I den inderste ende af vigen, 

 men dog på dybt vand , ses nu mellem de nævnte vandplanter nogle 

 svømmende bladrosetter af et ganske særegent udseende ! vi styre 

 derhen, og Trapa natans frembyder sig for vore øjne. 



Denne mærkelige plante vokser lige som Nymphæaceerne på 

 temmeligt dybt vand , så at den tynde stængel stundom kan være 

 flere alen lang ; den er dog stærk nok til , at man undertiden får 

 den fjorgamle nød, hvoraf planten er spiret frem, med, når man 

 med forsigtighed trækker den op. Nødden har en mærkelig lighed 



